**Коми Республикаса вöр-ва озырлун да гöгöртас видзан министерстволöн**

**ТШÖКТÖД**

**«Коми Республика мутасын овмöспытшса уджъяс нуöдöм вылö, кутшöмъяс йитчöмаöсь му эжöд торкöмкöд, разрешениеяс сетöм кузя государственнöй услуга збыльмöдан административнöй регламент вынсьöдöм йылысь» Коми Республикаса вöр-ва озырлун да гöгöртас видзан министерстволöн 2010 во кöч тöлысь 13 лунся 369 №-а тшöктöдö** **вежсьöмъяс пыртöм йылысь**

«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöд серти

ТШÖКТА:

1. Пыртны «Коми Республика мутасын овмöспытшса уджъяс нуöдöм вылö, кутшöмъяс йитчöмаöсь му эжöд торкöмкöд, разрешениеяс сетöм кузя государственнöй услуга збыльмöдан административнöй регламент вынсьöдöм йылысь» Коми Республикаса вöр-ва озырлун да гöгöртас видзан министерстволöн 2010 во кöч тöлысь 13 лунся 369 №-а тшöктöдö татшöм вежсьöмъяс содтöдын индöм серти.

2. Тайö Тшöктöдсö олöмö пöртöм бöрся видзöдны кута ачым.

Министр Ю.В. Лисин

Сыктывкар

2011 вося рака тöлысь 9 лун

69 №

Коми Республикаса вöр-ва озырлун

да гöгöртас видзан министерстволöн

2011 во рака тöлысь 9 лунся 69 №-а тшöктöд дорö

содтöд

«Коми Республика мутасын овмöспытшса уджъяс нуöдöм вылö, кутшöмъяс йитчöмаöсь му эжöд торкöмкöд, разрешениеяс сетöм кузя государственнöй услуга збыльмöдан административнöй регламент вынсьöдöм йылысь» Коми Республикаса вöр-ва озырлун да гöгöртас видзан министерстволöн 2010 во кöч тöлысь 13 лунся 369 №-а тшöктöдö пыртöм

 вежсьöмъяс

Коми Республикаса вöр-ва озырлун да гöгöртас видзан министерстволöн 2010 во кöч тöлысь 13 лунся 369 №-а тшöктöдын:

Коми Республика мутасын овмöспытшса уджъяс нуöдöм вылö, кутшöмъяс йитчöмаöсь му эжöд торкöмкöд, разрешениеяс сетöм кузя государственнöй услуга збыльмöдан административнöй регламентын:

1. 9.1.1. пунктын:

1.1. 2 подпункт гижны тадзи:

«2) торкöм муяс рекультивируйтан схема (проект), мый сöгласуйтöма Коми Республикаса государственнöй власьт уполномочитöм органъяскöд, Административнöй регламент дорö 4 №-а содтöдын индöм форма серти;»;

1.2. 3 подпункт гижны тадзи:

«3) муöн вöдитчан чертёж (план) уджъяс нуöдан, мулысь вына пласт складируйтан, лоны вермана вына пöрöдаяс (кор найö эмöсь) индан местаяслысь мудоръяс пасйöмöн Административнöй регламент дорö 5 №-а содтöдын индöм форма серти;».

2. 10 пункт гижны тадзи:

«10. Государственнöй услуга збыльмöдöм вылö колана документъяс примитны öткажитöм вылö подувъясыс абуöсь.

Государственнöй услуга збыльмöдны öткажитöм вылö подув лыддьöг:

1) Россия Федерацияса оланпас пыртысь да нормативнöй правовöй актъясын да Коми Республикаса нормативнöй правовöй актъясын веськыда öлöдöма, мый му эжöд торкöмöн оз позь нуöдны уджъяс;

2) шыöдчöм сетiгöн эм вензьöм сы кузя, кодлöн мутасыс, кöнi кöсйöны нуöдны му эжöд торкöмöн уджъяс;

3) абу ас кадö да абу бура рекультивируйтöма водзын торкöм муяссö;

4) сетöма абу став документсö, мый индöма Административнöй регламентлöн 9 пунктын;

5) сетöм документъясыс форма да сюрöс сертиыс оз лöсявны законодательство корöмъяслы да Административнöй регламентлöн 9 пунктын индöм корöмъяслы.».

3. 11 пунктö содтыны татшöм абзац:

«Государственнöй услуга збыльмöдöм йылысь запрос сетöм вылö öчередьын виччысян медыджыд кадколаст 20 минут.».

4. 27 пункт гижны тадзи:

«27. «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпаслöн 11 статья серти норасьöм кузя вочакывсö оз сетны:

1) кор норасьöмын абу индöма шыöдчысь йылысь, коді мöдöдіс шыöдчöмсö, даннöйяссö да пошта инпассö, мый серти колö мöдöдны вочакывсö;

2) кор норасьöмын эмöсь ёрччана либö увтыртана кывъяс, чина мортлöн, а сідзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

3) норасян гижöдсö он вермы лыддьыны;

4) сэк, кор норасьöмын эмöсь корöмъяс, мый вылö сылы унаысь нин вöлі сетлöма гижöмöн вочакыв водзынджык мöдöдлöм норасьöмъяскöд йитöдын, да та дырйи норасьöмын оз вайöдсьыны выль помкаяс да лоöмторъяс.».

Исакова 3 449 пас